Italiano: # Prosa giornalistica in genovese del XXI secolo

Nel Novecento, l’ultimo tentativo di pubblicare una rivista in genovese risaliva a “Zena”, diretta da Ettore Balbi, che uscì tra il 1959; in seguito, tra il ’93 e il ’94 c’era stato l’esperimento di “Còcine”, promosso da Fiorenzo Toso, progetto forse utopistico di favorire il senso di unione tra i liguri, e della fondamentale unità della loro lingua, ospitando contributi di tutte le varietà della Liguria, compresi il tabarchino, lo spezzino e le parlate dell’Oltregiogo; era una rivista più che altro letteraria, ma con un occhio anche alla politica e alla società. Riprendendo quest’idea, per iniziativa del sottoscritto tra il 2000 e il 2001 uscì “Bollezzumme!”, un’e-zine, ancora adesso visibile online, la prima in genovese, con l’aiuto di diverso collaboratori, che successivamente presero altre strade. La novità più significativo in fatto di prosa giornalistica del nuovo secolo è però arrivata nel 2015 con la comparsa di Parlo Ciæo, pagina del quotidiano “Il Secolo XIX” interamente redatta in genovese, a cura del critico letterario e promotore culturale Andrea Acquarone, che ha riproposto con forza, in un ambiente sempre mostratosi indifferente alla questione, il tema di una prosa genovese che possa affrontare qualsiasi argomento senza complessi di inferiorità, come ogni altra lingua. In questi anni su Parlo Ciæo si è trattato di tutto, dalla critica letteraria all’attualità, dalla linguistica alla politica, grazie anche al contributo di collaboratori di livello. Infine, in anni recenti, con il progredire delle tecniche digitali, si sono potuti vedere anche altri periodici di taglio professionale, sia sul web, sia sulla carta stampata, come “O Zinâ” del giornalista Fabio Canessa e “O Stafî” diretto da Andrea Acquarone.

È stato principalmente un periodico di approfondimento politico e sociale, e una scelta tra i vari articoli pubblicati, tutti affidati a studiosi e professionisti dell’informazione, è difficile da farsi.

Tra tante cose ci è sembrata interessante questa traduzione da Céline, uno dei massimi scrittori del Novecento, reso in un buon genovese. Tra l’altro, non bisogna dimenticare che in Italia il traduttore “storico” di Céline fu Giorgio Caproni, poeta e scrittore per più versi legato a Genova.

O Zinâ, in italiano “l’orizzonte”, esce tutte le settimane sul web a cura del giornalista Fabio Canessa e fornisce in genovese un riassunto sintetico delle notizie dalla Liguria, dall’Italia e dall’estero, con la stessa professionalità e serietà che si può richiedere alle pubblicazioni in una qualsiasi altra lingua. Di ogni articolo viene fornita la versione audio, cosa importantissima ai nostri tempi per conservare la corretta pronuncia. Il direttore de “O Zinâ” è conosciuto anche per aver tenuto un notiziario in genovese dai microfoni dell’emittante televisiva “Primocanale”, per qualche tempo.

Dall’edizione del 16 agosto 2024.

Dall’edizione del 16 agosto 2024.

Dall’edizione del 16 agosto 2024.

Ligure: # Preusa giornalistica in zeneise do secolo XXI

Do Neuveçento, l’urtima tentativa de pubricâ unna revista in zeneise a remontava à «Zena», diretta da-o Ettore Balbi, ch’a l’ea sciortia tra o 1958 e o 1959; dapeu, tra o ’93 e o ’94 gh’ea stæto l’esperimento de «Còcine», promòsso da-o Fiorenso Toso, progetto fòscia utopistico de favoî o senso de union tra i liguri, e da fondamentale unitæ da seu lengua, in ospitâ contributi de tutte e varietæ da Liguria, compreiso o tabarchin, o spezzin e i parlæ de l’Ôtrazovo; a l’ea unna revista ciù che atro letteräia, ma con un euggio a-a politica e a-a soçietæ ascì. Con voei repiggiâ st’idea, pe iniçiativa do sottoscrito, tra o 2000 e o 2001 l’é sciortio «Bollezzumme!», unn’ e-zine, ancon oua vixibile in linia, a primma in zeneise, con l’aggiutto de diversci conlaboratoî, che dapeu an piggiou de atre stradde. Ma a gròssa novitæ, in ponto preusa giornalistica do neuvo secolo, a l’é arrivâ do 2015 con Parlo ciæo, pagina do cotidian «Il Secolo XIX» scrita areo in zeneise à cua do critico letteräio e promotô coltuale Dria Aquaron, ch’o l’à repropòsto con fòrsa, à un ambiente ch’o s’ea sempre mostrou indifferente a-a costion, o tema de unna preusa zeneise, ch’a pòsse affrontâ che se segge argomento sensa complesci de inferioritæ comme ògni atra lengua. In sce Parlo ciæo de sti anni s’é trattou de tutto, da-a critica letteräia à l’attualitæ, da-a lenguistica a-a politica, graçie ascì a-o contributo de conlaboratoî de livello. Dapeu, inte di anni reçenti, co-o progredî de tecniche digitale, s’é posciuo vedde ascì di atri periòdichi de taggio profescionale, segge in sciô web, segge in sciô papê stampou, comme «O Zinâ» do giornalista Fabio Canessa e «O Stafî» diretto da-o Dria Aquaron.

O l’é stæto sorvetutto un periòdico de approfondimento politico e soçiale, e unna neccia tra i varri articoli pubricæ, tutti affiæ à studioxi e profescionisti de l’informaçion, a l’é de grammo fâ.

Tra tante cöse a n’é pasciua interessante sta traduçion da-o Céline, un di mascimi scrittoî do Neuveçento, reiso inte un bon zeneise. Tra l’atro, no beseugna ascordâ che in Italia o traduttô «istòrico» do Céline o l’é stæto o Giorgio Caproni, poeta e scrittô pe ciù versci ligou à Zena.

O Zinâ, in italian l’orizzonte, o sciòrte tutte e settemañe in sciô web à cua do giornalista Fabio Canessa e o dà in zeneise un transonto scintetico de notiçie da-a Liguria, da l’Italia e da l’estranxeo, co-a mæxima profescionalitæ e serietæ ch’a se peu pretende da-e pubricaçioin de unn’atra lengua che se segge. De ògni articolo vëgne fornia a verscion audio, cösa importantiscima di nòstri tempi pe conservâ a corretta prononçia. O direttô de «O Zinâ» o l’é conosciuo anche pe avei tegnuo un notiçiaio in zeneise da-i micròfoni de l’emittente televixiva «Primocanale», pe quarche tempo.

Da l’ediçion di 16 d’agosto 2024.

Da l’ediçion di 16 d’agosto 2024.

Da l’ediçion di 16 d’agosto 2024.